Andrew Wommack inspireerib sind tänases saates
sirutuma välja tervenemise poole, mis kuulub sulle Jeesuses Kristuses.
Jumal tahab, et oleksid terve - see on evangeeliumi tõde.
Kohe aga on ka Andrew ise te ees.
Tere tulemast taas me saatesse!
Täna jätkan oma õpetusega "Jumal soovib, et oleksid terve".
Olen katnud selle teema raames rohkelt materjali.
See on põnev teema mu jaoks,
sest see on väga palju muutnud mu enda elu.
Kui Jumal poleks ilmutanud mulle neid tõdesid,
poleks mul ühte mu poegadest, kes suri.
Kuid tänu Jumala ilmutatud tõdedele ma teadsin, kuidas sellele reageerida
ja mu poeg ärkas surnuist ellu.
Mul poleks mu pojatütart,
kes sündis aasta peale mu poja surnuist ellu ärkamist.
Mu elu oleks hoopis teistsugune.
Täiesti teistsugune, kui ma ei teaks neid tõdesid.
Tänan Jumalat iga päev selle eest, kuidas see on muutnud mu elu.
Samas olen näinud oma isa surma
ja ka oma vanaema surma, kes mind väiksena kasvatas.
Ma ei usu, et see olnuks Jumala tahe nende jaoks,
et nad sureks
ja mu elu oli paljuski erinev seetõttu, et ma kaotasin oma isa.
Olen näinud paljude inimeste surma, kelle puhul see polnud Jumala tahe.
Nad olid veel noored ja neil polnud aeg minna.
Mu isa oli surres 54-aastane.
Nii olen näinud selle loo mõlemat külge.
Olen näinud mulle kalli inimese surma ja kasvanud üles ilma isata.
Olen näinud oma poja surma, kes tänu Jumala armule tagasi ellu tuli
ja tänu millele mul on täna pojatütar.
Olen näinud selle loo mõlemat külge
ja las ma öelda sulle - tervenemine on selle loo parem külg
ja ma soovitaks pigem seda.
Nii olengi õpetanud kogu sellest loost, rääkides viimastes saadetes ka sellest
miks kõik ei parane?
Oleme käinud läbi väga palju head materjali.
Täna aga tahaksin näidata teile veel üht tervenemis-tunnistust.
Meie teleosakond on noppinud kokku kõige imelisemad lood
seoses meie tervendamisõpetusega
ja sellega, kuidas see on muutnud inimeste elusid.
Nii oleme pannud kokku DVD's "Tervenemisteekonnad" 1 ja 2,
kus kahe DVD peale kokku on 10 tunnistust
imelistest tervenemistest.
Võib-olla ka rohkem või vähem, ma ei teagi täpselt.
Igal juhul on tegu võrratute tunnistustega.
Täna tahan jagada teiega Scott Forsyth'i tunnistust.
Tegu on noore poisiga,
kellel oli Barreti metaplaasia (söögitoru limaskesta muutus),
mis võib viia välja söögitoru vähini.
Ta ei saanud süüa ja kaotas kaalu.
Ta elu käis väga kiiresti alla
ja inimlikus mõttes oleks ta võinud surra.
Kuid siis sattus ta nägema me "Tervendusteekonnad" 1. DVD'd
ja eriti veel väikrse Hanna lugu, kes sai 3,5-aastaselt terveks.
Scotti füüsiline seisund oli väga sarnane Hanna omale,
mistõttu ta samastus sellega kergesti, uskudes, et Jumal võib ka teda aidata.
Ja nii leidiski aset ka tema imeline tervenemine.
Scotti videos, kus nii ta ise kui ta pere jagavad ta loost,
kohtub Scott video lõpus ka väikese Hannaga -
tüdrukuga, kes inspireeris teda terveks saama.
Usun, et see on teile õnnistuseks,
nii et vaatame selle DVD ära ja kohtume uuesti saate lõpus.
Osa inimesi arvab,
et oma haige olekut on raske mäletada,
kuid ma mäletan seda kui eilset päeva.
Arvasin, et Jumal karistab mind.
Seda on isegi raske väljendada, kui raske see on vanema jaoks,
kui su lapsel on krooniline ja lausa eluohtlik haigus.
Jõudsin punkti, kus teadsin, et ma pole arst
ega saa teda terveks teha.
Kõik, mida vaid teha sain, oli palvetada
ja seda ma ka tegin. Kohe rohkesti.
SCOTT'I TERVENEMISLUGU
Scott oli 12-aastane,
kui kannatas u neli korda nädalas migreenihoogude all.
Selline tunne oli nagu miski litsuks mu pead
ja ma ei saanud midagi teha.
Isegi lambivalgus häiris mind.
Kui tegu oli väga tugeva migreenihooga,
panin tuled kustu ja lihtsalt lamasin oma voodis.
Ta ei saanud poole ajast koolis käia ja tundis end kohutavalt.
Lastearst saatis meid neuroloogi juurde,
kes tegi mitmeid uuringuid ja katsetas erinevate rohtudega.
Kuid tundus, et miski ei aita.
Samas oli me koguduses palve- ja tervendusteenistus,
kus Scotti eest paluti mitmel erineval korral.
"Ja usupalve päästab tõbise ja Issand tõstab ta üles..." Jk. 5:15
See kõik sai alguse me koguduse tervendusmeskonnast.
Scott käis seal oma migreenihoogude pärast
ja see oli lihtsalt kohutav näha last niimoodi kannatamas.
Ta oli nii avatud ja vastuvõtlik me palvetele
ja tal oli igati usku sellesse.
Aja möödudes tuli ka läbimurre, kus olukord muutus pisut paremaks
ja siis kadus see migreen täiesti.
Need migreenid kadusid.
Tänu Jumalale! Olime väga õnnelikud selle üle.
Scottil läks paar kuud üsna hästi
ja siis algasid probleemid kõhuga.
Tundsin oma kõhus kui kokkusurumise tunnet
ja samas teravaid torkeid
otsekui keegi oleks mind kõhtu pussitanud.
Märkasime, et kui ta nisu sõi, siis tal oli kohe eriti raske.
Just seedimise poole pealt.
Seda igakord, kui ta nisutooteid sõi.
Nii katsetasime omapäi gluteenivaba toitumist.
Kuid kogu see lugu kestis mitu kuud jutti.
Olukord oli nii halb, et ma ei suutnud midagi teha.
Arstid olid mures ja saatsid meid gastroenteroloogi juurde,
kes töötas Houstonis, Texases.
Nad võtsid vooliku otsas oleva väikese kaamera (endoskoobi)
ja pidid mind selle kasutamiseks uinutama.
Nad viisid selle vooliku mu kõri kaudu kõhtu,
et näha, mis seal tegelikult toimub.
See polnud üldse mitte lõbus.
Nad avastasid tal Barreti metaplaasia,
mis nii palju, kui me teadsime, oli laste puhul enneolematu nähtus.
Arst ütles meile algul, et vedas tal, et ta selle üldse avastas.
Meie jaoks aga polnud see vedamine, vaid kohe kindlasti Jumala juhtimine,
sest arst ütles, et kui ta poleks seda avastanud,
oleks läinud aastaid
ja see võinuks kujuneda söögitoru vähiks
või muuks eluohtlikuks olukorraks.
Arst jagas meile väga täpset infot,
öeldes, et sellele nähtusele tuleb reageerida agressiivse raviga
ja teha veel endoskoopilisi uuringuid.
Püüdsime sellest Scotti kuuldes mitte väga palju rääkida,
sest me ei tahtnud teda hirmutada.
Jah, ta teadis, kui halvasti ta end tundis,
kuid ta ei teadnud, kui tõsine see olukord tegelikult oli.
Sain alles hiljem teada, et tegu oli eluohtliku olukorraga.
Mu poeg oli haige ja ma ei saanud teda kuidagi aidata.
Küll aga pidin isana endiselt elatist teenima.
Isa oli enamuse ajast ära ja see valmistas suurt pettumust.
Tean, et paljudele küll meeldivad oma vanemad,
aga neil pole omavahelist lähedast sidet.
Meil aga on hoopis vastupidi - oleme väga lähedased.
Oleme suured sõbrad, saame väga hästi läbi
ja armastame üksteist.
Nii et see, et ta oli enamus aega ära, kui ma haige olin,
oli suur pettumus mu jaoks.
Viin läbi rohkeid koolitusi ja loon suhteid klientidega.
Selleks aga pean minema sinna, kus kliendid on.
Oleme küll üsna väike firma, kuid asume maailma eripaigus.
Nii et ajal, mil Scott oli väga haige, olin mina töö tõttu kodunt ära
ja see polnud üldse mitte meeldiv.
Ta oli Hiinas ja Scott uuringutel.
Nii sain vaid teha pilte ja saata talle.
Ühtlasi rääkisime telefoni teel,
kus ta muudkui küsis, mida Scottiga parasjagu tehakse?
See oli raske nii talle kui kogu me perele.
Me tütar, kes on üsna rahulik ega näita eriti oma tundeid välja,
oli väga mures oma väikevenna pärast.
Mil iganes isa oli jälle mõnel ärireisil välismaal,
läksin ma koos ema ja vennaga haiglasse kaasa,
jättes vahel isegi kooli minemata.
See kõik oli ema jaoks väga raske.
Samas teadsin, et Scott tuleb sellest mingi valemiga välja
ja Jumal kannab ta sellest läbi,
teda kuidagimoodi tervendades, kuigi ma ei teadnud, kuidas.
Küll aga valmistas mulle muret ema olukord.
Ta kandis tohutut koormat
ja jõudis punkti, kus ta ei suutnud enam süüa
ja hakkas kaalu kaotama.
See oli väga häiriv, s est ma ei teadnud, kuidas teda aidata.
Kodust eemal olek oli raske.
Helistasin koju ja sain aru, et mu naisel on raske, kuid...
Kuid samas sai ta siiski hakkama, kuna on väga tugev naine.
Üks me häid sõpru koguduse palvegrupist
andis meile Andrew Wommacki DVD.
Olin näinud selle reklaami Andrew Wommacki saates
ja tellisin selle ka endale.
Olin nii elevil sellest, sest mäletasin ka seal olevat Hanna lugu.
Helistasin ruttu Vickyle, öeldes, et sain selle DVD
ja küsisin, oleks neil aega seda vaadata?
Ta ütles, et kogu pere on õhtul kodus, nii et nad saaks seda vaadata küll.
Lubasin selle neile kohe ära viia.
Vicky, siin see on.
Suur tänu!
Evelyn ütles, et oleks hea, kui vaataksime seda kõik koos
ja läkski nii, et me tütar oli kodus ning mu mees samuti me kodulinnas.
Kuna Evelyn tõi selle DVD, olime valmis seda ka vaatama.
Nähes Hanna lugu, mõistsime, et see ongi see, mida vajame!
Hannale tehti kõikvõimalikke teste ühe Londoni spetsialisti juures.
Ta pandi magama ja uuriti endoskoobiga ta kõhtu.
Ühtlasi võeti biopsiaid,
mille tulemused näitasid, et tal on haruldane autoimmuunhaigus
Hanna immuunsüsteem reageeris üle, mil iganes ta midagi sõi,
pidades toitu kui sissetungijaks ja rünnates seda.
Hanna hakkas kaalus alla võtma.
Ta oli niigi kasvult väike, kuid nüüd hakkas veel kaalu kaotama.
Ta juuksed olid väga haprad ja nahk peaaegu läbipaistev.
Ta jõud hakkas kaduma.
Osa inimesi ütles, et Jumal tahab küll Hannat tervendada,
kuid vahel Ta ka ei tee seda.
Kuulsin erinevaid arvamusi, millest osad olid väga äärmuslikud.
Oli neid kes ütlesid, et äkki oleme ise midagi teinud,
mis on meile nüüd kui karistuseks.
Nii jõudsin oma südames otsuseni,
et kui Jumal tahab, et Hanna sureks Tema nime auks,
siis sündigu nii.
See on see, kui sassis ma omadega olin.
Läksin haiglast koju ja võtsin interneti lahti.
Laadisin endale alla rohkelt õpetust
teemal "Jumal tahab, et oleksid terve".
See kõik on A.Wommacki kodulehel tasuta.
Kuulasin neid ikka ja jälle.
Ta laadis need õpetused ka mu MP3 mängijasse,
mida sain Hanna kõrval haiglas olles kuulata
ja mis sai ilmutuseks mu jaoks.
"Hanna, Jumal tahab, et oleksid terve! Sa oled juba terveks tehtud!
Peame selle vaid vastu võtma!"
Kellele iganes olime rääkinud Hanna lugu -
nii pastoritele kui küpsetele kristlastele,
siis nad olid ta tõsisest seisundist alati väga kohkunud.
Kui sellest aga Andrew'le rääkisime,
ütles ta: "Jeesuse jaoks on see käkitegu!"
Isa, tuleme Jamiega ühel meelel su ette
ja kuulutame, et Jeesuse vermete läbi on Hanna juba terveks saanud.
Istusime seal vaikselt kogu perega
ja lootsime, et me poeg ammutaks seda endasse,
mõistaks seda ja võtaks selle vastu.
Ja ta tegi seda.
Hanna läks mulle väga hinge,
sest tal oli palju samu sümptomeid, mis minulgi.
Kõik need kõhuprobleemid jne,.
kuigi ta oli minust palju noorem ja ta olukord läks palju kehvemaks.
Sain samastuda selle kõigega
ja kuna tema sai terveks,
siis teadsin, et ka mina võin saada terveks.
Meil oli aeg minna magama.
Kogesin mööda esikut minnes vajadust palvetada Scotti eest,
sest kõik seal DVD's nähtu tundus nii loogiline
ja ma olin nii tänulik, et Jumal ilmutas meile seda õpetust.
Sa oled terve Jeesuse nimel.
Issand, me armastame sind nii väga.
Palun aita Scottil võtta vastu oma tervenemine.
Jäin magama ja järgmisel hommikul
tundsin end täiesti normaalsena.
Tundsin end täiesti tervena
ja mul oli kõht tühi,
samas kui mul varasemalt polnud mingit näljatunnet.
Ma vaevu sõin midagi.
Ma ei teadnud järgmine hommik, mida teha,
sest olime elanud ühe kindla ajakava järgi.
Scottil olid oma ravimid, mida ta võttis
ja ma küsisin oma mehelt, mida me nüüd teeme?
Ta ütles, et peame jätma selle Scotti otsustada
ja küsima, mida ta sellest arvab?
Scott ütles, et ei vaja ega taha enam neid ravimeid.
Ta ütles, et tahab hoopis süüa.
Peale seda, kui Scott oli korraliku portsu ära söönud,
oli see kui tõestuseks kõigest toimunust.
Sest varem olid tal kohutavad valud kasvõi väikese söömisegi peale.
Nii et, see oli nüüd tõend, et kõik on hästi.
Ootasime
ja valu ega oksendamist ei järgnenud.
Täitsa tore!
Mõtlesin sel hetkel:
"Loodan, et see pole liiga hea, et olla tõsi",
kuigi nii ei tohiks mõelda,
sest asjad olid nii nagu nad olid ja see muutus oli toimunud.
Mul lihtsalt võttis aega, et sellega harjuda.
Järgmine päev kogudusse minnes
sai pastor aru, et midagi on teisiti.
Vicky ja ka teised olid kuidagi väga elevil.
Osa minust ütles:
"Me palvetasime ja Jumal tegi oma töö
ja see ongi ju see, mida peaksime ootama."
Nii et osa minust polnud üllatunud.
Kuid teine osa minust oli hämmingus,
mõeldes: "Vaat nüüd, mida Jumal tegi!"
Mäletan kõike seda valu ja stressi, millest läbi läksin,
kuid täna tunnen end suurepäraselt.
Saan vehelda ja teha sõpradega erinevaid asju.
Elu on nii hea.
Ta on tavaline poiss
ja saab süüa, mida iganes soovib ning millal iganes soovib.
Ma ei pea enam toidu-politseid mängima.
See on imeline tunne!
Kogu see põlemine ja koorem mu sees on läinud
ja seda kõike tänu Jeesuse nimele.
Scott ja ta ema Vicky sõitsid 2.07.2009 Colorado Springsi,
et osaleda A. Wommacki teenistuse suvises perelaagris.
Nad ei osalenud vaid konverentsi üritustel,
aga kasutasid ka võimalust kohtuda väikese tüdrukuga,
kelle tervenemislugu oli võtmetähtsusega
Scotti elu muutmisel.
Hanna tunnistus inspireeris mind saama kätte oma tervenemine
ja ma olen nii elevil temaga kohtumisest.
Mul on talle ka väike kingitus.
Talle vist meeldivad jänkupoisid, nii et see kindlasti sobib talle.
Olen põnevil temaga kohtumise üle,
et öelda talle, kui palju ta tervenemine mängis rolli minu tervenemises.
Ta on kõigest tavaline poiss.
Kahe pere kohtumine 2.07.2009. a.
Tänu Jumalale!
Loodan, et see tunnistus oli sulle õnnistuseks.
Mulle küll on.
Minu jaoks on nii põnev see,
et kui ma oma teenistuse algaegadel kuulutasin tervenemisest vms.,
siis ma pidin panema ise käsi inimeste peale
ja palvetama nende eest.
Kogu see lugu oli kuidagi piiratud vaid minuga.
Kuid täna, tänu me raamatutele, CD'dele ja DVD'dele
ning nendele tervendusvideodele
ja tänu mind abistavatele inimestele, kes aitavad need asjad kokku panna...
Igakord, kui saadame välja mõne CD,
on see kui väikese misjonäri väljasaatmine,
kes saab puudutada mitmeid inimesi.
DVD "Tervendusteekonnad" 1. osa, kus on peal Hanna tunnistus,
puudutas Scotti.
Mitte mina ei palvetanud Scotti eest ega aidanud teda.
Mina palvetasin küll Hanna eest, kes inspireeris Scotti,
nii et selle kaudu olin küll osaline.
Aga tänu Hanna tunnistusele DVD'l sai Scott neist tõdedest osa
ja lihtsalt uskus Jumalalt seda imet.
Ja see on väga, väga põnev mu jaoks!
Mind on vaid üks ja ma ei saa olla kõikjal.
Ma ei saa palvetada iga inimese eest.
Ma olen piiratud.
Kuid tõde on see, mis tegi Scotti vabaks.
"Te tunnetate tõe ja tõde teeb teid vabaks." Joh.8:32
Jumala Sõna on tõde
ja see tõde lähebki välja läbi me CD'de, raamatute
ja muude brožüüride,
mis kõik räägivad sellest, et Jumal tahab, et oleksid terve.
Nagu ka need DVD'd "Tervenemisteekonnad".
Põhjus, miks seda rõhutan, on selles, et tegu on Sõnaga.
Psalmid 107:20 on öeldud:
"Ta läkitas neile oma sõna ja tervendas nad
ning päästis nad haua veerelt."
Jumala Sõna on see, mis teeb su vabaks.
Õpetussõnad 4:22 ütleb,
et Jumala Sõna on terviseks ihule ja eluks neile, kes selle leiavad.
Jumala Sõna on see, mis muudab.
See Sõna võib tulla läbi mõne inimese või läbi käte pealepanemise.
Ja ma ei väidagi, et me ei tee neid asju.
Kuid liiga sageli on me usk vaid mõne inimese peal.
Me mõtleme: "Kui ma vaid saaks teha seda!",
samas kui vaid Jumala Sõna saab sind vabastada.
See Sõna, mida oled kuulnud mu saadetes,
on see sama Sõna,
mis on tervendanud sadu ja tuhandeid inimesi.
Pimedate silmad ja kurtide kõrvad on avanenud.
Inimesed on ärganud üles surnuist ja igasugu muud imed on aset leidnud
Nii tahan kinnitada sulle,
et mis on toiminud teiste puhul, võib toimida ka sinu puhul.
1. Peetruse 1:23 on öeldud, et Jumala Sõna on kadumatu seeme.
Kui külvad seemneid,
siis osa neist ei lähe kasvama, vaid mädanevad ära.
Osa neist on halvad seemned.
Kuid Jumala Sõnas pole ühtki halba seemet.
Need tõed, mida olen jaganud seerias "Jumal soovib, et oleksid terve"...
Nägid selle kohta täna Scotti tunnistustki,
kes sai terveks, kuna ta kuulis ja uskus Sõna.
Usk tuleb kuuldust ja kuuldu Jumala Sõnast
ja see tõi esile imelise tervenemise.
See sama Sõna toimib ka sinu puhul, kui haarad sellest kinni.
Sa pead külvama selle oma südamesse
ja kaitsma seda.
Pead seisma kõigi saatana valede vastu
ja kõigi ta tegude vastu,
et veenda sind uskumast Jumala Sõna.
Kuid ma ütlen sulle - Jumal tahab, et oleksid terve
ja ma olen jaganud sulle ka tunnistusi sellest.
See on olnud see viis, kuidas näidata seda läbi telekanali,
et tegu pole vaid lihtsalt sõnadega, aga olulised on ka teod.
Jumala vägi voolab.
Need tõed on ehtsad ja toimivad, kandes ka vilja.
Sest vastasel juhul peaksid pidama Scotti ja ta peret,
mind ja Hannat ning tema peret valetajateks,
arvates, et oleme selle kõik välja mõelnud.
Või sa pead tegelema tõsiasjaga,
et Jumal on see sama eile, täna ja igavesti
ning soovib, et oleksid terve.
See on tõde.
Julgustan sind kuulama järgmist reklaamipausi
ja tellima endale need materjalid.
Nimetame neid materjale "Paremaks tervisepaketiks",
sest see on parem valitsuse poolt pakutavast.
See vabastab Jumala väe su ellu.
Nii et võta meiega ühendust juba täna!
Andrew raamat: "Jumal tahab, et oleksid terve"
on tellitav me kodulehe kaudu.
Kasuta tellides koodi T-330.
Sama materjal on saadaval ka õppematerjalina.
Kasuta tellimisel koodi T-430.
Kogu õpetusseeria on tellitav ka CD'dena või DVD'dena.
Tellimisinfo on nähtav ekraanil.
Või sa võid tellida endale kõik need materjalid koos.
See "Parema tervise pakett" kätkeb endas kas CD'sid või DVD'sid
raamatut ja õppematerjali
pluss "Tervenemisteekonnad" 1-2. osa
ja tervenduspiiblisalmide CD'd.
See pakett on samuti tellitav ekraanil oleva kodulehe kaudu.
Kolmas õpetus samast seeriast: "Miks kõik ei saa terveks?"
on samuti tellitav me kodulehe kaudu.
Tellimisinfo on nähtav ekraanil.
Ekraanil on Andrew Wommacki teenistuse kontakandmed.
Lisaks sellele tahame tuua välja Andrew eesootavad konverentsid.
Pane need ajad kalendrisse kirja, tule kohale
ja lase Jumala Sõnal muuta oma elu.
Täpsem ja värskem info on leitav Andrew kodulehelt www.awme.net
Igal suvel toimub ka meie suvine pere piiblikonverents,
mille info on samuti leitav meie kodulehelt.
Hetkel ekraanil kõlav reklaam puudutab kutset perelaagrisse,
mis toimus juba aastaid tagasi.
Olen põnevil neist laagritest, kus käib alati väga palju rahvast.
Ühtlasi osaleb seal palju erinevaid külalisi ja külaliskõnelejaid.
Laagris on erinevad majutusvõimalused.
Laagri koduleht on nähtav ekraanil, nii et tutvu sealse infoga.
See on hea üritus, millest osa võtta.
Uudiseid Andrew Wommacki teenistusest
Charis'e Piiblikool Colorado Springsis on rikas vaimne pinnas.
2007. aastal kooli lõpetanud Russ, Judith ja David Forgoston
rajasid uue piiblikooli Indiasse, kus esimesel aastal osales 61 õpilast.
Nad on näinud 350 pastori muutumist
tänu evangelismi ja jüngerluskursuse läbimisele.
Lisaks sellele on kool vahendanud 162 väikese ärilaenu andmist,
et aidata India heidikutel pääseda vaesusest.
Saamaks rohkem infot kogu loost, külasta kodulehte www.awme.net
Investeeri endasse Charis'e Piiblikoolis.
Muuda oma elu
Muuda maailma
Andrew Wommack teenistus
Tõlge: Anne-Ly Raukas